ประกาศกระทรวงสาธารณสุขเรื่องการจดแจ้ง การออกใบรับจดแจ้ง การต่ออายุใบรับจดแจ้งการแก้ไขรายการใบรับจดแจ้งและการออกใบแทนใบรับจดแจ้งเครื่องสำอางพ.ศ. ๒๕๖๑ อาศัยอำนาจตามความในมาตรา ๕ วรรคหนึ่ง มาตรา ๖ (๑๐) มาตรา๑๔ วรรคสอง มาตรา๑๕ วรรคสาม มาตรา ๑๘ วรรคสอง และมาตรา ๑๙ วรรคสอง แห่งพระราชบัญญัติเครื่องสำอางพ.ศ. ๒๕๕๘ รัฐมนตรีว่าการกระทรวงสาธารณสุขโดยคำแนะนำของคณะกรรมการเครื่องสำอางจึงออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑คุณสมบัติของผู้ยื่นคำขอจดแจ้ง ข้อ ๒ ผู้ที่ประสงค์จะผลิตเพื่อขาย นำเข้าเพื่อขายหรือรับจ้างผลิตเครื่องสำอาง ต้องมีคุณสมบัติ ดังต่อไปนี้(๑)กรณีเป็นบุคคลธรรมดาต้องมีสัญชาติไทยที่อายุไม่ต่ำกว่ายี่สิบปีบริบูรณ์(๒)กรณีเป็นนิติบุคคลจะต้องจดทะเบียนในประเทศไทยหมวด ๒การจดแจ้ง ข้อ ๓ ให้ผู้ผลิต ผู้รับจ้างผลิต หรือผู้นำเข้าเครื่องสำอางยื่นคำขอจดแจ้งก่อนผลิต หรือก่อนนำเข้าเครื่องสำอางการยื่นคำขอจดแจ้งเครื่องสำอางให้แจ้งรายละเอียดของเครื่องสำอางในแบบคำขอจดแจ้งเครื่องสำอาง ตามแบบ จ.ค.๑และส่งมอบเอกสารหลักฐานตามบัญชีแนบท้ายประกาศนี้ พร้อมทั้งชำระค่าธรรมเนียมคำขอจดแจ้งตามที่กำหนดในกฎกระทรวงว่าด้วยกำหนดค่าธรรมเนียมเกี่ยวกับเครื่องสำอางการจดแจ้งเครื่องสำอางต้องไม่ใช้ชื่อการค้าหรือชื่อเครื่องสำอางไปในทำนองโอ้อวด ไม่สุภาพหรืออาจทำให้เข้าใจผิดจากความจริงไม่ใช้ชื่อการค้า หรือชื่อเครื่องสำอางที่ไม่เหมาะสมกับวัฒนธรรมอันดีงามของไทยหรือส่อไปในทางทำลายคุณค่าของภาษาไทยและมีสูตรส่วนผสมที่มีสารเป็นไปตามประกาศกระทรวงสาธารณสุขเกี่ยวกับรายการสารด้านเครื่องสำอางกรณีการจดแจ้งเฉพาะเพื่อการส่งออกเท่านั้นโดยมีคุณภาพ มาตรฐาน ฉลาก หรือรายละเอียดอื่น ๆ ตามที่ผู้สั่งซื้อกำหนดต้องปฏิบัติให้เป็นไปตามประกาศสำนักงานคณะกรรมการอาหารและยาว่าด้วยการจดแจ้งเครื่องสำอางที่ผลิต หรือนำเข้าเฉพาะเพื่อการส่งออกเท่านั้น โดยมีคุณภาพมาตรฐาน ฉลาก หรือรายละเอียดอื่น ๆ ตามที่ผู้สั่งซื้อกำหนดหากผู้จดแจ้งมีการจดแจ้งเครื่องสำอางเพื่อจำหน่ายในประเทศที่ใช้ชื่อไม่เป็นไปตามข้อ๓ วรรคสาม หรือผู้จดแจ้งนาผลิตภัณฑ์อื่นที่มิใช่เครื่องสำอางมาจดแจ้งเป็นเครื่องสำอางให้ถือว่าใบรับจดแจ้งนั้นไม่ชอบด้วยกฎหมาย สำนักงานคณะกรรมการอาหารและยามีสิทธิ์ในการมีคาสั่งเพิกถอนใบรับจดแจ้งกรณีดังกล่าวตามกฎหมายว่าด้วยวิธีปฏิบัติราชการทางปกครองเพื่อเป็นการคุ้มครองผู้บริโภคและประโยชน์สาธารณะข้อ ๔ การยื่นคำขอจดแจ้ง คำขอต่ออายุ คำขอแก้ไขรายการในใบรับจดแจ้งและคำขอรับใบแทนใบรับจดแจ้งให้ยื่นเป็นเอกสารได้ที่สำนักงานคณะกรรมการอาหารและยา หรือสำนักงานสาธารณสุขจังหวัดที่สถานประกอบการนั้นตั้งอยู่ หรือยื่นผ่านระบบเครือข่ายคอมพิวเตอร์ของสำนักงานคณะกรรมการอาหารและยาข้อ ๕ ผู้ยื่นคำขอต้องจัดให้มีสถานที่ผลิตหรือสถานที่นำเข้าที่มีลักษณะเป็นไปตามประกาศกระทรวงสาธารณสุขว่าด้วยหลักเกณฑ์วิธีการ และเงื่อนไขในการผลิตหรือนำเข้าเครื่องสำอางหมวด ๓การรับจดแจ้ง ข้อ ๖ ให้พนักงานเจ้าหน้าที่ตรวจสอบคำขอและเอกสารหลักฐานที่ผู้ยื่นคำขอส่งมอบหากครบถ้วนถูกต้องและชำระค่าธรรมเนียมใบรับจดแจ้งตามที่กำหนดในกฎกระทรวงว่าด้วยกำหนดค่าธรรมเนียมเกี่ยวกับเครื่องสำอางแล้วให้ออกใบรับจดแจ้งดังนี้(๑)กรณีจดแจ้งเพื่อขาย หรือส่งออก ตามมาตรฐานของประเทศไทยให้ออกใบรับจดแจ้งผลิตเพื่อขายเครื่องสำอาง ตามแบบ จ.ผ.๑หรือใบรับจดแจ้งรับจ้างผลิตเครื่องสำอาง ตามแบบ จ.ร.๑ หรือใบรับจดแจ้งนำเข้าเพื่อขายเครื่องสำอางตามแบบ จ.น.๑ ไว้เป็นหลักฐาน(๒)กรณีการจดแจ้งเฉพาะเพื่อการส่งออกเท่านั้น หรือจดแจ้งโดยมีคุณภาพ มาตรฐานฉลากหรือรายละเอียดอื่น ๆ ตามที่ผู้สั่งซื้อกำหนดให้ออกใบรับจดแจ้งผลิตเพื่อขายเครื่องสำอาง (เฉพาะเพื่อส่งออกเท่านั้น)ตามแบบ จ.ผ.ส.๑ หรือใบรับจดแจ้งรับจ้างผลิตเครื่องสำอาง (เฉพาะเพื่อส่งออกเท่านั้น)ตามแบบ จ.ร.ส.๑ หรือใบรับจดแจ้งนำเข้าเพื่อขายเครื่องสำอาง(เฉพาะเพื่อส่งออกเท่านั้น) ตามแบบ จ.น.ส.๑ ไว้เป็นหลักฐานหมวด ๔การต่ออายุใบรับจดแจ้ง การแก้ไขรายการใบรับจดแจ้งและการออกใบแทนใบรับจดแจ้ง ข้อ ๗ ผู้จดแจ้งที่ประสงค์จะขอต่ออายุใบรับจดแจ้งให้ยื่นคำขอต่ออายุใบรับจดแจ้งเครื่องสำอางตามแบบ จ.ค.๒ต่อผู้รับจดแจ้งภายในหนึ่งร้อยแปดสิบวันก่อนวันที่ใบรับจดแจ้งสิ้นอายุ พร้อมทั้งชำระค่าธรรมเนียมคำขอตามที่กำหนดในกฎกระทรวงว่าด้วยกำหนดค่าธรรมเนียมเกี่ยวกับเครื่องสำอางให้พนักงานเจ้าหน้าที่ตรวจสอบคำขอและเอกสารหลักฐานที่ผู้ยื่นคำขอส่งมอบหากครบถ้วนถูกต้องและชำระค่าธรรมเนียมการต่ออายุตามที่กำหนดในกฎกระทรวงว่าด้วยกำหนดค่าธรรมเนียมเกี่ยวกับเครื่องสำอางแล้วให้ออกใบต่ออายุใบรับจดแจ้งเครื่องสำอาง ตามแบบ จ.ค.๓ ไว้เป็นหลักฐานข้อ ๘ ผู้จดแจ้งซึ่งใบรับจดแจ้งของตนสิ้นอายุไม่เกินหนึ่งเดือนสามารถยื่นคำขอต่ออายุและขอผ่อนผัน โดยแสดงเหตุผลในการที่มิได้ยื่นคำขอต่ออายุภายในกำหนดก็ได้แต่จะต้องระวางโทษปรับรายวัน วันละห้าร้อยบาทและดำเนินการยื่นคำขอต่ออายุตามข้อ ๗ข้อ ๙ ผู้จดแจ้งที่ประสงค์จะขอแก้ไขรายการในใบรับจดแจ้งให้ยื่นคำขอแก้ไขรายการในใบรับจดแจ้งเครื่องสำอางพร้อมด้วยเอกสารและหลักฐานตามที่ระบุไว้ในคำขอแก้ไขรายการในใบรับจดแจ้งเครื่องสำอางตามแบบ จ.ค.๔ ต่อผู้รับจดแจ้ง และชำระค่าธรรมเนียมคำขอแก้ไขรายการในใบรับจดแจ้งตามที่กำหนดในกฎกระทรวงว่าด้วยกำหนดค่าธรรมเนียมเกี่ยวกับเครื่องสำอางให้พนักงานเจ้าหน้าที่ตรวจสอบคำขอและเอกสารหลักฐานที่ผู้ยื่นคำขอส่งมอบหากครบถ้วนถูกต้อง ให้ออกหนังสือรับทราบการขอแก้ไขรายการในใบรับจดแจ้งเครื่องสำอางหรือดำเนินการสลักหลังในใบแก้ไขรายการในใบรับจดแจ้งเครื่องสำอาง ตามแบบ จ.ค.๕ไว้เป็นหลักฐานข้อ ๑๐ ในกรณีที่ใบรับจดแจ้งชำรุด สูญหาย หรือถูกทำลายในสาระสำคัญให้ผู้จดแจ้งยื่นคำขอรับใบแทนใบรับจดแจ้งเครื่องสำอางพร้อมด้วยเอกสารและหลักฐานตามที่ระบุไว้ในคำขอรับใบแทนใบรับจดแจ้งเครื่องสำอางตามแบบจ.ค.๖ ภายในสิบห้าวันนับแต่วันที่รับทราบถึงการชำรุด สูญหายหรือถูกทำลาย ในสาระสำคัญดังกล่าวต่อผู้รับจดแจ้งและชำระค่าธรรมเนียมคำขอตามที่กำหนดในกฎกระทรวงว่าด้วยกำหนดค่าธรรมเนียมเกี่ยวกับเครื่องสำอางให้พนักงานเจ้าหน้าที่ตรวจสอบคำขอและเอกสารหลักฐานที่ผู้ยื่นคำขอส่งมอบหากครบถ้วนถูกต้องและชำระค่าธรรมเนียมใบแทนใบรับจดแจ้งตามที่กำหนดในกฎกระทรวงว่าด้วยกำหนดค่าธรรมเนียมเกี่ยวกับเครื่องสำอางแล้วให้ออกใบแทนใบรับจดแจ้งไว้เป็นหลักฐาน ทั้งนี้ในการออกใบแทนให้ผู้จดแจ้งออกใบรับจดแจ้งผลิต รับจ้างผลิตหรือนำเข้าเดิมแล้วแต่กรณี โดยให้กำกับคำว่า ใบแทน ไว้ที่กึ่งกลางด้านบนของใบรับจดแจ้งและระบุวันเดือน ปีที่ออกใบแทนไว้ด้วยหมวด ๕หน้าที่ของผู้จดแจ้ง ข้อ ๑๑ ผู้จดแจ้งต้องผลิตหรือนำเข้าเครื่องสำอางให้ตรงตามที่ได้จดแจ้งไว้ข้อ ๑๒ ผู้จดแจ้งต้องปฏิบัติตามหลักเกณฑ์วิธีการและเงื่อนไขที่รัฐมนตรีประกาศกำหนด ดังต่อไปนี้(๑) ประกาศกระทรวงสาธารณสุขว่าด้วยหลักเกณฑ์ วิธีการ และเงื่อนไขในการผลิต หรือนำเข้าเครื่องสำอาง(๒)ประกาศกระทรวงสาธารณสุขว่าด้วยการรับแจ้งและการรายงานอาการอันไม่พึงประสงค์จากการใช้เครื่องสำอางที่เกิดขึ้นกับผู้บริโภค(๓)ประกาศกระทรวงสาธารณสุข ว่าด้วยหลักเกณฑ์ วิธีการ และเงื่อนไข ให้ผู้ผลิตเพื่อขาย ผู้นำเข้าเพื่อขายหรือผู้รับจ้างผลิต จัดเก็บข้อมูลเกี่ยวกับเครื่องสำอางไว้เพื่อการตรวจสอบบทเฉพาะกาล ข้อ ๑๓ ใบรับจดแจ้งที่ออกให้ก่อนวันที่ประกาศนี้ใช้บังคับให้คงใช้ได้ต่อไปจนกว่าใบรับจดแจ้งนั้นจะสิ้นอายุข้อ ๑๔ การแจ้งรายละเอียดการผลิตเพื่อขาย หรือนำเข้าเพื่อขายเครื่องสำอางควบคุมตามแบบจ.ค. แห่งพระราชบัญญัติเครื่องสำอาง พ.ศ. ๒๕๓๕ที่ได้ยื่นไว้ก่อนวันที่ประกาศนี้ใช้บังคับและยังอยู่ในระหว่างการพิจารณาให้ถือว่าเป็นคำขอจดแจ้งเครื่องสำอางตามประกาศนี้โดยอนุโลมในกรณีที่การแจ้งรายละเอียดการผลิตเพื่อขายหรือนำเข้าเพื่อขายเครื่องสำอางควบคุมตามแบบ จ.ค. มีข้อแตกต่างไปจากคำขอจดแจ้งเครื่องสำอางตามประกาศนี้ให้ผู้รับจดแจ้งมีอำนาจสั่งให้ผู้ยื่นคำขอ ส่งเอกสารเพิ่มเติมแก่ผู้รับจดแจ้งหรือแก้ไขเพิ่มเติมคำขอจดแจ้งเครื่องสำอางตามประกาศนี้ประกาศ ณ วันที่ ๒๒ สิงหาคม พ.ศ.๒๕๖๑ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. บัญชีแนบท้ายประกาศกระทรวงสาธารณสุข เรื่อง การจดแจ้งการออกใบรับจดแจ้ง การต่ออายุใบรับจดแจ้ง การแก้ไขรายการใบรับจดแจ้งและการออกใบแทนใบรับจดแจ้งเครื่องสำอาง พ.ศ. ๒๕๖๑๒. คำขอจดแจ้งเครื่องสำอาง(แบบ จ.ค.๑)๓. คำขอต่ออายุใบรับจดแจ้งเครื่องสำอาง(แบบ จ.ค.๒)๔. ใบต่ออายุใบรับจดแจ้งเครื่องสำอางครั้งที่ ...... (แบบ จ.ค.๓)๕. คำขอแก้ไขรายการในใบรับจดแจ้งเครื่องสำอาง(แบบ จ.ค.๔)๖. ใบแก้ไขรายการในใบรับจดแจ้งเครื่องสำอางครั้งที่ ...... (แบบ จ.ค.๕)๗. คำขอรับใบแทนใบรับจดแจ้งเครื่องสำอาง(แบบ จ.ค.๖)๘. ใบรับจดแจ้งผลิตเพื่อขายเครื่องสำอาง(แบบ จ.ผ.๑)๙. ใบรับจดแจ้งรับจ้างผลิตเครื่องสำอาง(แบบ จ.ร.๑)๑๐. ใบรับจดแจ้งนำเข้าเพื่อขายเครื่องสำอาง(แบบ จ.น.๑)๑๑. ใบรับจดแจ้งผลิตเพื่อขายเครื่องสำอาง(เฉพาะเพื่อส่งออกเท่านั้น) (แบบ จ.ผ.ส. ๑)๑๒. ใบรับจดแจ้งรับจ้างผลิตเครื่องสำอาง(เฉพาะเพื่อส่งออกเท่านั้น) (แบบ จ.ร.ส.๑)๑๓. ใบรับจดแจ้งนำเข้าเพื่อขายเครื่องสำอาง(เฉพาะเพื่อส่งออกเท่านั้น) (แบบ จ.น.ส.๑)(ดูข้อมูลจากภาพกฎหมาย)ปวันวิทย์/จัดทำ๑ ตุลาคม๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๐๘ ง/หน้า ๖/๒๙ สิงหาคม ๒๕๖๑